“அந்த நம்பிக்கை எனக்குக் குறைந்துகொண்டே வருகிறது ஆர்த்தி” எனத் துரைராஜ் கூறிக்கொண்டிருந்த போதே ஆர்த்தியின் கையில் கட்டப்பட்டிருந்த NAC பட்டை சிவப்பு நிறத்திலும் ஊதா நிறத்திலும் ஒளிரத் தொடங்கியது. கையை சற்றே உயர்த்திப் பிடித்த ஆர்த்தி அதில் இருந்த ஊதா ஒளிப் பட்டையை அழுத்தினாள். அடுத்த கணம், அவளுக்கு முன்பு ஒரு ஒளித் திரை தோன்றியது. அதில் இரண்டு ஊதாப் புள்ளிகள் அவர்களை நோக்கி வந்துகொண்டிருப்பதைச் சுட்டிக் காட்டியது.